**Budući da je,** A1 Hrvatska operator javnih komunikacijskih mreža koji ima prava infrastrukturnog operatora u smislu Zakona o elektroničkim komunikacijama (dalje u tekstu: ZEK) te ima izgrađenu elektroničku komunikacijsku infrastrukturu i povezanu opremu koja, između ostaloga, uključuje antenske stupove (dalje u tekstu: EKI). Radi otklanjanja dvojbi, za potrebe ovog Ugovora pojam EKI obuhvaća antenske stupove A1 Hrvatska kao infrastrukturnog operatora.

**Budući da je,** Operator korisnik operator javnih komunikacijskih mreža u Republici Hrvatskoj koji se u svrhu postavljanja vlastite elektroničke komunikacijske mreže koristi EKI infrastrukturnog operatora, u ovom slučaju antenskim stupovima A1 Hrvatska.

**Budući da je,** A1 Hrvatska, kao infrastrukturni operator, obvezan omogućiti Operatoru korisniku pristup i zajedničko korištenje EKI (antenskog stupa), uz naknadu, temeljem uvjeta propisanih Standardnom ponudom A1 Hrvatska d.o.o. za veleprodajne usluge na bežičnoj pristupnoj mreži koja se gradi uz sufinanciranje sredstvima iz EU fondova (dalje u tekstu: Standardna ponuda), odredbama ZEK-a te Pravilnika o načinu i uvjetima pristupa i zajedničkog korištenja EKI i druge povezane opreme.

**Budući da,** potpisom ovog Ugovora Operator korisnik prihvaća uvjete i cijene utvrđene u važećoj Standardnoj ponudi u sadržaju u kojem je ista objavljena sukladno odluci Vijeća Hrvatske regulatorne agencije za mrežne djelatnosti. Standardnom ponudom su utvrđeni uvjeti i cijene zajedničkog korištenja izgrađene EKI (antenskih stupova) koje se jednako primjenjuju na sve operatore korisnike, a ista čini sastavni i neodvojiv dio ovog Ugovora. Ako bi Standardna ponuda bila izmijenjena ili dopunjena u propisanom postupku, tada će se na ovaj Ugovor automatski primjenjivati tako izmijenjena ili dopunjena Standardna ponuda.

**Budući da je,** Operator korisnik putem odgovarajućeg obrasca Standardne ponude podnio uredan Zahtjev za ugovaranje usluge pristupa i zajedničkog korištenja EKI (antenskih stupova) A1 Hrvatska, te projektnu dokumentaciju koja je usuglašena između ugovornih strana

to društva

**A1 Hrvatska d.o.o**., Zagreb, Vrtni put 1, OIB: 29524210204, koje zastupaju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (dalje u tekstu: A1 Hrvatska/Infrastrukturni operator), s jedne strane

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (dalje u tekstu: Operator korisnik), s druge strane

(dalje u tekstu zajedno: **Ugovorne strane**)

sklapaju dana \_\_\_\_\_\_\_\_\_\_\_\_\_\_\_\_\_\_\_\_\_, sljedeći

**UGOVOR O PRISTUPU I ZAJEDNIČKOM KORIŠTENJU ELEKTRONIČKE KOMUNIKACIJSKE INFRASTRUKTURE I POVEZANE OPREME (ANTENSKIH STUPOVA) A1 HRVATSKA**

(dalje u tekstu: **Ugovor**)

**PREDMET UGOVORA**

**Članak 1.**

* 1. Predmet ovog Ugovora je reguliranje međusobnih prava i obveza Ugovornih strana u vezi pristupa i zajedničkog korištenja antenskih stupova A1 Hrvatska u skladu s projektnom dokumentacijom \_\_*(unijeti broj PD)\_\_* koja se nalazi u Prilogu 1 ovog Ugovora i čini njegov sastavni dio.

**PROJEKTNA DOKUMENTACIJA**

**Članak 2.**

2.1. Operator korisnik je obvezan, o svome trošku, izraditi projektnu dokumentaciju za pristup i zajedničko korištenje antenskog stupa, usuglasiti je s infrastrukturnim operatorom, ishoditi potrebne dozvole, nabaviti materijal i opremu te naručiti izvođenje radova od ovlaštenih izvođača, uz obvezan stručni nadzor infrastrukturnog operatora ili neovisne ovlaštene osobe koju je odredio infrastrukturni operator.

**CIJENA I PLAĆANJE**

**Članak 3.**

3.1. Ugovorne strane suglasno ugovaraju mjesečnu naknadu za korištenje EKI (antenskih stupova) u iznosu od \_\_*(unijeti cijenu)*\_\_ EUR (bez PDV-a).

3.2. Operator korisnik će cijenu iz prethodnog stavka plaćati temeljem ispostavljenog računa A1 Hrvatska u roku od 30 (trideset) dana od dana ispostavljanja istog na žiro-račun A1 Hrvatska IBAN: HR3424840081100341353otvoren kod Raiffeisenbank Austria d.d. Zagreb.

**NADZOR**

**Članak 4.**

* 1. A1 Hrvatska može, prema vlastitom nahođenju, istovremeno ili naknadno, obavljati nadzor i kontrolu prilikom:

1. izvođenja radova iz projektne dokumentacije,
2. redovitog održavanja antenskih stupova,
3. otklona smetnji/interventnih radova.
   1. Operator korisnik je dužan obavijestiti A1 Hrvatska o početku radova 3 (tri) radna dana prije početka izvođenja istih.
   2. U slučajevima kad radovima može biti ugrožena sigurnost prometa, ljudi i elektroničkog komunikacijskog prometa, A1 Hrvatska može na kraći rok odgoditi početak izvođenja radova, privremeno zaustaviti radove i/ili naložiti posebne uvjete za izvođenje radova. U slučaju nepridržavanja naloženih uvjeta, A1 Hrvatska će odmah zaustaviti i zabraniti izvođenje radova.
   3. Troškovi nadzora su uključeni u cijenu korištenja EKI (antenskih stupova), osim ako se radi o radovima uzrokovanim razlozima na strani Operatora korisnika.

**IZVOĐENJE RADOVA**

**Članak 5.**

* 1. Svi radovi moraju se izvoditi u skladu s projektnom dokumentacijom odobrenom od strane A1 Hrvatska, zakonskim propisima, a posebno Zakonom o prostornom uređenju i Zakonom o gradnji, Zakonom o elektroničkim komunikacijama, Zakonom o zaštiti na radu te odlukama o komunalnom redu jedinica lokalne i područne (regionalne) samouprave na području na kojem se radovi izvode.
  2. Ako A1 Hrvatska prilikom nadzora izvođenja radova od strane Operatora korisnika ili treće osobe po izboru Operatora korisnika utvrdi nedostatke ili nepravilnosti, tražit će od Operatora korisnika da ih otkloni. Troškove otklanjanja nedostataka i nepravilnosti, kao i time uzrokovane troškove dodatnog nadzora, snosi Operator korisnik.
  3. Ako se, zbog nepredviđene situacije prilikom izvođenja radova, ukaže potreba za promjenom projektne dokumentacije, Operator korisnik može uz suglasnost A1 Hrvatska odstupiti od projektne dokumentacije što će obje strane potvrditi u pisanom obliku. U slučaju većih odstupanja od projektne dokumentacije zbog nepredviđene situacije prilikom izvođenja radova, Operator korisnik je dužan predložiti izmijenjenu projektnu dokumentaciju.
  4. Ako Operator korisnik neopravdano kasni s dovršetkom započetih radova više od 15 (petnaest) dana, A1 Hrvatska će početi obračunavati naknadu 15. (petnaestog) dana od isteka roka za završetak radova predviđenog vremenskim planom iz projektne dokumentacije.

**PRIMOPREDAJA RADOVA**

**Članak 6.**

* 1. Primopredaja radova mora biti provedena najkasnije u roku od 15 (petnaest) radnih dana od dana završetka radova, a potvrđuje se potpisom Zapisnika o primopredaji i kontroli kvalitete izvedenih radovakoji se nalazi u Prilogu 2 ovog Ugovora i čini njegov sastavni dio.
  2. Operator korisnik je obvezan u roku za primopredaju dostaviti A1 Hrvatska izvedbeno-tehničku dokumentaciju koja treba sadržavati:

1. naziv Operatora korisnika,
2. naziv projektne dokumentacije,
3. datum dostave dokumentacije,
4. tehničke podatke (vrsta opreme, oznaka instalirane elektroničke komunikacijske opreme s naznakom podataka o tipu opreme i vlasniku).
   1. Izvođač radova (A1 Hrvatska ili Operator korisnik) jamči kvalitetu izvedenih radova i ugrađenog materijala u razdoblju 2 (dvije) godine od primopredaje.
   2. Ako Operator korisnik u roku iz stavka 6.1. ne dostavi dokumentaciju iz stavka 6.2. ovog članka ili u slučaju kašnjenja s primopredajom radova, a isto je preduvjet za ispunjenje obveza A1 Hrvatska prema trećima, Operator korisnik će odgovarati za štetu koju bi zbog toga trpjeli treći, a koji bi tu štetu potraživali od A1 Hrvatska.
   3. Operator korisnik neće bez opravdanog razloga odbiti primopredaju izvedenih radova. Ako Operator korisnik bez opravdanog razloga odbije primopredaju, smatrat će se da je primopredaja izvršena istekom projektnom dokumentacijom predviđenog vremenskog plana za izvršenje radova i A1 Hrvatska će ispostaviti račun za naknadu i za troškove izrade nedostajuće dokumentacije. Primopredaja izvršena na opisani način ne isključuje obvezu Operatora korisnika da otkloni nedostatke koje A1 Hrvatska nadzorom utvrdi.

**ODRŽAVANJE ANTENSKIH STUPOVA**

**Članak 7.**

* 1. EKI (antenski stupovi) izgrađeni su sukladno zakonima i propisima koji su bili na snazi u vrijeme gradnje istih.
  2. A1 Hrvatska će održavati EKI (antenske stupove) u urednom stanju te će Operatoru korisniku omogućiti njezino neometano korištenje. Troškovi održavanja EKI (antenskih stupova) uračunati su u cijenu korištenja EKI (antenskih stupova).
  3. A1 Hrvatska će obavijestiti Operatora korisnika najmanje 7 (sedam) dana prije izvođenja radova koji mogu utjecati na instalacije ili rezultirati smetnjama/prestankom rada uređaja ili opreme Operatora korisnika.
  4. Radi osiguranja sigurnosti i cjelovitosti elektroničke komunikacijske mreže i infrastrukture A1 Hrvatska ima pravo pregleda i kontrole ispravnosti opreme Operatora korisnika.

**PRIJAVA PREKIDA ILI OŠTEĆENJA**

**Članak 8.**

* 1. Jedinstveni kontakt za prijavu prekida ili oštećenja EKI (antenskih stupova) je:

|  |  |
| --- | --- |
| e-mail: | [EKI@A1.hr](mailto:EKI@A1.hr) |

* 1. Prijava prekida ili oštećenja EKI (antenskih stupova) dostavlja se na obrascu koji se nalazi u Prilogu 3 ovog Ugovoru i čini njegov sastavni dio.
  2. U slučaju prijave prekida ili oštećenja EKI (antenskih stupova) od strane Operatora korisnika A1 Hrvatska jamči da će vrijeme odziva na prijavu kvara biti najviše 12 (dvanaest) sati. Vrijeme uklanjanja prekida ili oštećenja A1 Hrvatska će odrediti nakon utvrđivanja uzroka prekida ili oštećenja, ovisno o potrebnim radovima i predradnjama koje prethode popravku, te obavijestiti Operatora korisnika.
  3. Ako Operator korisnik prijavi prekid ili oštećenje EKI (antenskih stupova), a A1 Hrvatska utvrdi da prekida ili oštećenja nema, Operator korisnik je dužan A1 Hrvatska naknaditi stvarne troškove intervencije.
  4. U iznimnim situacijama, Operator korisnik prilikom prijave prekida ili oštećenja EKI (antenskih stupova) može zatražiti od A1 da samostalnom intervencijom otkloni prekid ili oštećenje EKI (antenskih stupova). Ako A1 Hrvatska odobri takvu intervenciju, Operator korisnik će pristupiti radovima, a A1 Hrvatska će po završetku radova naknaditi troškove radova Operatoru korisniku.

**VIŠA SILA**

**Članak 9.**

9.1. Ugovorne strane neće biti odgovorne za neizvršavanje bilo koje obveze iz ovog Ugovora ako je nemogućnost izvršenja rezultat događaja više sile odnosno događaja izvan kontrole Ugovornih strana i neovisnog od njihove volje, koji izravno utječe na izvršenje obveza iz ovog Ugovora i čija pojava nije posljedica nepažnje bilo koje Ugovorne strane, a koji se nije mogao predvidjeti niti izbjeći, pod uvjetom da je Ugovorna strana pogođena događajem više sile o tome dostavila obavijest drugoj Ugovornoj strani. Viša sila nije ograničena samo na elementarne nepogode, ratno stanje, štrajk, embargo, restrikcije.

9.2. U slučaju više sile, pogođena strana će uložiti sve svoje napore kako bi ispunila svoje obveze iz ovog Ugovora. Ugovorna strana pogođena događajem više sile dužna je o tome odmah, a najkasnije u roku od 24 (dvadesetčetiri) sata, pisanim putem obavijestiti ostale Ugovorne strane, s naznakom uzroka i odgovarajućim dokazima o postojanju više sile.

**ODGOVORNOST I NAKNADA ŠTETE**

**Članak 10.**

10.1. Svaka ugovorna strana odgovara i dužna je naknaditi stvarnu (običnu) štetu koja može nastati drugoj ugovornoj strani kao posljedica neispunjenja odnosno kašnjenja u ispunjenju svojih obveza.

10.2. Niti jedna od ugovornih strana nije odgovorna za neizravnu štetu bilo koje vrste, osim stvarne (obične) štete.

10.3. Ugovorne strane neće se smatrati odgovornima za neispunjenje odnosno kašnjenje u ispunjenju svojih obveza iz Ugovora, kao ni za bilo koju štetu nastalu na temelju neispunjenja odnosno kašnjenja u ispunjenju obveza zbog djelovanja više sile. Višom silom se smatraju događaji koje ugovorne strane nisu mogle predvidjeti, izbjeći ili otkloniti, kao što su vremenske nepogode, potres, poplava, požar, udar groma itd..

10.4. U slučaju da je bilo koja od ugovornih strana u ispunjenju Ugovora ometena višom silom, dužna je o tome pisanim putem obavijestiti drugu ugovornu stranu u roku od 48 (četrdesetosam) sati, s naznakom uzroka.

10.5. A1 Hrvatska ne odgovara za štetu koja može nastati krajnjim korisnicima Operatora korisnika uslijed pružanja, odnosno nepružanja usluga Operatora korisnika, osim ako je šteta nastala krivnjom A1 Hrvatska.

U slučaju da krajnji korisnik pokrene sudski postupak, ili podnese zahtjev za naknadu štete od A1 Hrvatska ,koja nije nastala krivnjom A1 Hrvatska, u vezi s uslugama koje pruža Operator korisnik, Operator korisnik dužan je stupiti umjesto A1 Hrvatska u pokrenuti sudski postupak.

**POVJERLJIVOST**

**Članak 11.**

11.1. Sve informacije i podaci koje će jedna ugovorna strana učiniti dostupnima drugoj Ugovornoj strani u svrhu izvršavanja odredbi ovog Ugovora, kao i ovaj Ugovor u cijelosti, smatraju se tajnim podacima. Tajni podaci se ne mogu koristiti, osim u svrhe određene ovim Ugovorom, bez izričitog pristanka obje Ugovorne strane.

11.2. Ni jedna Ugovorna strana neće biti odgovorna za otkrivanje ili korištenje podataka koji sukladno ovom Ugovoru predstavljaju tajne podatke, a koji:

a) već jesu ili postanu poznati javnosti, osim putem povrede ovog Ugovora ili,

b) se moraju otkriti na temelju zakona sukladno zahtjevu nadležnog tijela.

11.3. U slučaju povrede ove obveze od bilo koje od Ugovornih strana, druga Ugovorna strana ima pravo raskinuti ovaj Ugovor. U slučaju prestanka ovog Ugovora, odredbe ovog članka ostaju na snazi i nakon njegova prestanka.

**SPRJEČAVANJE KORUPCIJE**

**Članak 12.**

12.1. Ugovorne strane neće tražiti, prihvatiti niti dati nikakve povlastice koje bi služile u svrhu podmićivanja.

Ovaj Ugovor kao i kompletna poslovna veza temelji se izričito na zajedničkoj obvezi ugovornih strana da sukladno odredbama ovog članka poduzmu sve što je u njihovoj moći kako bi se spriječila korupcija.

Ugovorne strane će se prije svega pobrinuti:

1. da za isporuke roba i/ili usluga svake vrste neće tražiti ili nuditi, davati ili primati, pokušavati, podržavati ili tajiti bilo kakva neprimjerena plaćanja ili koristi druge vrste u osobne svrhe ili u svrhu privilegiranja trećih, posebice ne iz razloga sklapanja ovog Ugovora ili kako bi isti ostao na snazi ("Slučaj korupcije");
2. da će se nabava dobara i/ili usluga svake vrste za svakog potencijalnog ponuđača jednako transparentno kreirati i provesti, prije svega u pogledu svih njegovih naknada, dogovora ili mogućih sukoba interesa vezano uz nabavu;
3. kao i da će se u slučaju povrede Ugovora dosljedno primjenjivati sankcije određene zakonom, odredbama ovog članka kao i ovim Ugovorom.

12.2. Ugovorne strane će osigurati da u sprječavanje korupcije budu uključeni svi njihovi djelatnici i ostali savjetnici, a posebice oni koji su bili ili će biti uključeni u sastavljanje ugovora, pregovore o ugovorima te sklapanje ugovora kao i da će se odredbe ovog članka u potpunosti odnositi na njih.

12.3. Ukoliko nastupi Slučaj korupcije ili se pojavi sumnja na Slučaj korupcije, obje ugovorne strane se obvezuju pobrinuti da djelatnici na koje se to odnosi i/ili djelatnici koji su za takav slučaj saznali relevantne informacije proslijede na e-mail adresu:

[Whistleblower@a1.hr](mailto:Whistleblower@a1.hr)

Osobni podaci osoba koje otkrivaju odgovarajuće informacije tretiraju se povjerljivo i neće biti proslijeđeni drugim službama ili osobama.

U slučaju nastupanja Slučaja korupcije prouzrokovanog od jedne od ugovornih strana, druga ugovorna strana ima pravo trenutačno prekinuti pregovore o ugovorima te s trenutačnim učinkom raskinuti ugovore koji su sklopljeni i na temelju ponašanja pod točkom (i) stavka 12.1., uključujući i ovaj Ugovor.

U slučaju nastupanja Slučaja korupcije ili neke druge povrede jedne od obveza iz ovog članka ugovorna strana koja je počinila povredu obveze dužna je drugoj ugovornoj strani isplatiti naknadu štete u visini do 3 (tri) % vrijednosti ovog Ugovora.

**TRAJANJE I PRESTANAK UGOVORA**

**Članak 13.**

13.1. Ovaj Ugovor sklapa se na neodređeno vrijeme.

13.2. Svaka Ugovorna strana može otkazati ovaj Ugovor pisanom obaviješću dostavljenom drugoj Ugovornoj strani bez navođenja posebnog razloga za otkaz, uz otkazni rok od 6 (šest) mjeseci.

13.3. A1 Hrvatska smije raskinuti Ugovor uz pisanu obavijest Operatoru korisniku samo u slučaju:

1. neplaćanja računa (ako Operator korisnik ne podmiri bilo koji dugovani i nesporni račun za usluge koje su pružene temeljem ovog Ugovora u roku od 30 (trideset) dana od zaprimanja pisane opomene),
2. prestanka postojanja Operatora korisnika ili gubitka ovlaštenja,
3. ako je društvu A1 Hrvatska, iz razloga koje nije sam prouzročio, nemoguće ili nedopušteno daljnje pružanje ove usluge,
4. ako Operator korisnik učestalo krši odredbe Ugovora.

13.4. Raskid Ugovora, iz bilo kojeg od razloga navedenih u prethodnom stavku ovog članka, obavlja se po sljedećoj proceduri:

1) U slučaju kada Operator korisnik propusti platiti dospjelo i neosporeno dugovanje, A1 Hrvatska pisanim putem dostavlja Operatoru korisniku opomenu o neplaćanju kojom ga poziva da u roku od 30 (trideset) dana od datuma opomene izvrši plaćanje. Ova opomena ujedno predstavlja pisanu obavijest o povredi ugovornih obaveza.

2) Ako Operator korisnik ne izvrši plaćanje, niti nakon proteka roka iz opomene, A1 Hrvatska upućuje Operatoru korisniku pisanim putem obavijest o raskidu Ugovora u kojoj navodi razlog raskida. Ova obavijest dostavlja se na znanje Hrvatskoj regulatornoj agenciji za mrežne djelatnosti.

3) U ostalim slučajevima iz stavka 3. ovog članka A1 Hrvatska dostavlja Operatoru korisniku obavijest o nastupu razloga zbog kojega je ovlašten raskinuti Ugovor, u kojoj određuje od kada se smatra da je ugovor raskinut.

**PRIJENOS OVLASTI**

**Članak 14.**

14.1. Niti jedna Ugovorna strana nije ovlaštena, bez prethodno pribavljene suglasnosti druge Ugovorne strane prenijeti svoje obveze iz ovog Ugovora na neku drugu pravnu ili fizičku osobu.

**PRAVNI SLJEDNICI**

**Članak 15.**

15.1. Sva prava i obveze iz ovog Ugovora prelaze na univerzalne pravne slijednike Ugovornih strana iz ovog Ugovora.

**IZMJENE I DOPUNE UGOVORA**

**Članak 16.**

16.1. Sastavni dio Ugovora čine svi njegovi prilozi.

16.2. Sve naknadne izmjene i dopune ovog Ugovora bit će valjane ako su sačinjene u pisanom obliku, uz suglasnost i potpis obje Ugovorne strane.

**RJEŠAVANJE SPOROVA**

**Članak 17.**

17.1. Ugovorne strane će međusobne sporove rješavati sporazumno, a ako to nije moguće, nadležan je stvarno nadležan sud u Zagrebu

**ZAVRŠNE ODREDBE**

**Članak 18.**

18.1. Ovaj Ugovor stupa na snagu danom njegova potpisivanja od strane ovlaštenih predstavnika obiju Ugovornih strana.

* + 1. U znak prihvaćanja, Ugovorne strane potpisuju ovaj Ugovor.

|  |  |
| --- | --- |
| **Za A1 Hrvatska d.o.o.** | **Za Operatora korisnika:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Popis priloga ugovoru:

1. Prilog 1: PROJEKTNA DOKUMENTACIJA
2. Prilog 2: OBRAZAC ZAHTJEVA
3. Prilog 3: CJENIK